title: Beverwijk
text: Beverwijk (distagañ : )a zo ur gumun hag ur gêr e proviñs Noord-Holland en Izelvroioù. Er Randstad emañ, tost ouzh Mor an Hanternoz. 20,38 km² eo gorread Beverwijk (douar : 18,58 km², dour : 1,8 km²). D'an 31 a viz Mae 2009 e oa 38 421 annezad enni. Beverwijk ha Wijk aan Zee a ya d'ober ar gumun.
  E-tro 1640 e voe krouet ur gêr anvet Beverwyck en Izelvroioù Nevez. Hiziv an deiz eo deuet da vezañ Albany e New York.
  
  Istor
  Dont a ra an anv Beverwijk eus Bedevaartswijk, a dalvez "trowardroioù ar birc'hirinded". Savet e voe ar gêr el lec'h ma oa iliz Santez Agata er Grennamzer. Gwelet e vije bet Santez Agata eno en  kantved gant ur werc'hez eus Velsen, hag a oa o tec'hout rak kont Kennemerland.
  
  E 1276 e voe roet gwirioù-marc'had da vBeverwijk gant ar c'hont Floris V, ha gwirioù-kêr e 1298 gant Jan I. 
  Marc'hadourien binvidik eus Amsterdam a savas o domani eno er  kantved e
  Huize Akerendam, Huize Westerhout hag e Huize Scheijbeeck.
  Goude Emgann Castricum (1799) e voe savet ul linenn-difenn e 1800.
  E 1944, e-pad an Eil Brezel-Bed, e voe paket 500 den e Beverwijk hag e Velsen-Noord gant soudarded an arme nazi, peogwir e oa bet lazhet tri den a genlaboure gant an nazied. Diwar ar 500 den e voe lazhet 63 anezho.
  
  E-tro 1977 e voe savet ar stalioù-arrebeuri kentañ en ur straed e Beverwijk. Tamm-ha-tamm e teuas da vezañ bali arrebeuri kentañ an Izelvroioù hag e 1981 e oa dek stal evel-se.
  
  D'an 23 a viz Meurzh 1997 e voe un emgann e Beverwijk etre ur strollad harperien AFC Ajax hag unan eus harperien skipailh Feyenoord. Anavezet eo an darvoud gant an anv "Emgann Beverwijk". Unan eus harperien Ajax a varvas.
  
  Kuzul-kêr
  E kuzul-kêr Beverwijk ez eus 25 dileuriad :
   PvdA - 10 dileuriad
   CDA - 5 dileuriad
   VVD - 4 dileuriad
   GroenLinks - 3 dileuriad
   Democraten Beverwijk - 2 zileuriad
   Gemeentebelangen - 1 dileuriad
  
  Bet ganet e Beverwijk 
   Jan Cornelisz Vermeyen (1500-1559), livour
   Thomas Wijck (1616-1677), livour
   Ab Geldermans (1935), marc'hhouarner bet gounezet gantañ Luik-Bastenaken-Luik e 1960. Ha kampion an Izelvroioù e 1962
   Ilse Huizinga (1966), kanerez
  
  Liammoù diavaez
  
  Lec'hienn ofisiel Beverwijk
  Kartenn Beverwijk
  Kartenn Wijk aan Zee
  
  Kumunioù Noord-Holland